

**Cikkek beküldésének követelményei**

Kérjük a kedves szerzőket, hogy a kéziratokat a következő feltételek szerint szíveskedjenek előkészíteni és egy tömörített fájlban (zip; rar) elküldeni Dr. Négyesi Gábor (negyesi.gabor@science.unideb.hu) részére 2022. szeptember 30-ig:

* Tömörített fájl neve: [szerzo\_neve]\_GIS2022.zip / [szerzo\_neve]\_GIS2022.rar
* A kéziratok szövege ne tartalmazzon formázást, sem elválasztást!
* A cikkek hossza ábrákkal együtt max. 8 db B5-ös oldal lehet (kb. 15-16 ezer karakter).
* Az illusztrációkat külön képfájlokként (jpg; tif), szürkeárnyalatos formában, megfelelő felbontásban kérjük csatolni (az ábrák minőségéért a szerzők a felelősek)

Cikkek szerkezeti és tartalmi követelményei:

* Cím;
* Szerzők felsorolása: Szerző1 – Szerző2;
* Beosztás, munkahely, intézmény, e-mail cím;
* Absztrakt (maximum 900 karakter szóközökkel együtt);
* Bevezetés;
* Anyag és módszer;
* Eredmények;
* Konklúzió (igény szerint);
* Köszönetnyilvánítás (ha szükséges);
* Felhasznált irodalom.

Ábrák

* Az ábrákat külön fájlokban kérjük csatolni.
* A fájlok neve az ábra sorszámát jelölje: fig1.jpg; fig2.jpg.
* Az illusztrációk legyenek szürkeárnyalatosak.
* A jelmagyarázat legyen jól olvasható.
* Javasolt a 300 dpi, de az ábrák minőségéért a szerzők a felelősek.
* Az ábrák javasolt helyét kérjük, hogy tüntessék fel a kéziratban az ábraaláírás beszúrásával, alatta
és fölötte egy-egy üres sor kihagyásával.
* Ábraaláírások formátuma:
1. ábra A mintaterület elhelyezkedése
* Az ábrákra a szövegben számozottan hivatkozzanak.
Az 1. ábrán látható, hogy

A vizsgálathoz 36 db terepi mintát gyűjtöttünk egyenletes eloszlásban (2. ábra).

Táblázatok

* A táblázatok a kézirat megfelelő pontjára legyenek beillesztve.
* A táblázatok és az ábrák külön számozva szerepeljenek.
* A táblázatok formázása legyen egyszerű, rácsos.
* Releváns adatok kiemelése félkövér betűtípussal történjen.
* A táblázatokra a szövegben számozottan hivatkozzanak

A 3. táblázat mutatja a...

A legnagyobb értéket (3. táblázat) a C mintavételi pontban mértük.

* Táblázatok címe a táblázatok fölött helyezkedjen el.



Felhasznált irodalmak
A szövegközi hivatkozásokat zárójelben kérjük feltüntetni a következők szerint:

* •(Nagy 2013), vagy (Gao 1996);
* •Két szerző esetén: (Kiss – Nagy 1997);
* •Három, vagy több szerző esetén: (Szabó et al. 2007; Kiss et al. 2017);
* •Több referencia ugyanabból az évből: (Szabó et al. 2007a; Szabó et al. 2007b);
•Ha egy helyen több műre történik hivatkozás, előbb időrendi, majd betűrendi sorrendet
kövessenek.
* Internetes források: (Internet1)

A hivatkozott irodalmak a cikk végén, szerzők szerinti alfabetikus sorrendben, az összes szerző feltüntetésével szerepeljenek.

•Folyóiratban megjelent tanulmányok:
Szabó J. – Jakab G. (2013): Vízmosások területi eloszlása a lejtőszög és a kitettség függvényében a Medves-vidéken és a Völgységben. Földrajzi Közlemények, 137(4), pp. 333–343.

•Könyv:
Enyedi Gy. (2012): Városi világ. Akadémiai Kiadó, Budapest.

•Könyvben/tanulmánykötetben megjelent fejezet:

Makra L. – Gál A. – Vitányi B. (2006): A parlagfű koncentráció és a meteorológiai elemek kapcsolata Szegeden. In: Kókai S. (szerk.) Földrajz és turizmus, Nyíregyházi Főiskola, Nyíregyháza, pp. 233–248.

•Előadások:
Kimerling, J. (2008): Dotting the Dot Map, California, Prezentation. URL: <http://downloads2.esri.com/MappingCenter2007/resources/presentations/Kimerling_2008_UR_Colloquiu> m.pdf Letöltés időpontja: 2016. január.

•Internetes források – ezeket a hivatkozásokat külön, Internet-es források címmel különítsék el:
Internet1 – <http://www.vgrdl.de/Arbeitskreis_VGR/tbls/tab.asp?lang=de-DE&tbl=tab14>, Letöltés ideje: 2014. február.

A publikálatlan eredmények és személyes közlések ne szerepeljenek az irodalomjegyzékben, de megemlíthetők a szövegben. Ügyeljenek arra, hogy valamennyi szövegközi hivatkozás megjelenjen az irodalomjegyzékben.

Köszönjük, hogy a követelmények betartásával segíti munkánkat!

*‒ a szervezők ‒* 